**Mi-e dor de copilărie și-atât!**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor să mă mai joc pe-afară

Cu frații mei de cruce din vecini

Să mă aduni de pe maidanuri,mamă

Mi-e dor,să mă mai scutur de ciulini

Mi-e dor să fiu din nou la școală

Să mai sărut pe-ascuns vreo fată

Copacilor să le mai dau „târcoală”

Pentru o fructă cât mai coaptă

Mi-e dor prin ploaie să alerg

Să-mi ducă alții grija-n spate

Să cad,să mă ridic și să mă șterg

Să am câte o julitură-n coate

Mi-e dor și de-o miuță cu băieții

De-un „v-ați ascunselea” la bloc

Dar astăzi au rămas numai pereții

Căci toți sunt duși după soroc

Mi-e dor să mă mai chemi la masă

Cum o făceai,tăicuță,odinioară

S-avem din nou familia acasă

Mi-e dor,și azi nu-i prima oară!